Jyrki Lindström (koripalloilija)

Jyrki Mikael Lindström (s. 18. helmikuuta 1964) on suomalainen aktiiviuransa päättänyt koripalloilija, nykyinen kilpapurjehtija ja urheilumanageri.

Lindström on naimisissa ja hänellä on neljä lasta.

Kotkan Työväen Palloilijoiden kasvatti Lindström edusti urallaan Suomen pääsarjassa kasvattajaseuransa lisäksi Panttereita. Hän saavutti viisi SM-mitalia ja kolme Suomen cupin voittoa. Lindström pelasi kymmenen A-nuorten ja 13 B-nuorten maaottelua.Jyrki Lindström – Suomen KoripalloliittoHän oli Suomen kaikkien aikojen parhaaseen arvokisasijoitukseen(EM 4. 1981) yltäneen joukkueen kapteeni ja pelinrakentaja. KTP:n riveissä hän voitti kaikkina juniorivuosinaan SM-mitalin, yhteensä neljä kultaa ja neljä hopeaa.

Lindström on toiminut KTP-Basketin puheenjohtajana vuodesta 2008.http://www.ktpbasket.fi/index.php/joukkue/yhteystiedot  Hänet valittiin kaudella 2013–2014 Korisliigan vuoden koripallojohtajaksi.http://www.basket.fi/uutiset/kaikki_uutiset/?x122462=23660572 Helmikuussa 2016 KTP-Basketilla ilmoitettiin olevan talousvaikeuksia ja Lindströmin rahoittaneen KTP:n toimintaa runsaasti omalla varallisuudellaan niin, että hän oli henkilökohtaisesti lähes varatonhttp://www.kymensanomat.fi/Online/2016/03/01/KTP%3An%20Lindstr%C3%B6m%20kantanut%20kovan%20vastuun%20seurasta%3A%20%22Puoli%20taloa%20mennyt%22/2016464/4 . Hänen on onnistunut nostaa sekä KTP-Basket, että omat firmansa jaloilleen. 

Lindström on myös yksi kaikkien aikojen menestyksekkäimmistä suomalaisista H-venepurjehtijoista. Hän on voittanut Pohjois-Euroopan liigan ja joko mestaruuden tai ollut mitaleilla kaikkien Pohjoismaiden mestaruuskilpailuissa. Hänellä on viisitoista H-veneiden SM-kultaa tai luokkamestaruutta.

Hän on toiminut lähes kaksikymmentä vuotta Suomen H-veneliiton puheenjohtajana ja vuodesta 2011 kansainvälisen H-veneliiton IHA:n presidenttinä ja rahastonhoitajana.

Lindström toimii tällä hetkellä purjehtija Monika Mikkolan managerina.

 Saavutukset 
 Suomen mestaruus 1991
 SM-hopeaa 1985 ja 1986
 SM-pronssia 1984 ja 1989
 Suomen cup 1984, 1985 ja 1990

 Lähteet 
 Jyrki Lindström  Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1964 syntyneet
Luokka:Elävät henkilöt